Amado Vrieswijk

Amado Vrieswijk (☆ 23 di yanüari 1996 na Kralendijk) ta un koredó profeshonal boneriano den deporte di windsurf. Desde 2011 e ta kompetí den e kampeonato di windsurf PWA World Tour i a titulá kampeon mundial den freestyle na 2021 i supkampeon na 2016, 2017 i 2019.

 Biografia 
Vrieswijk a nase na Boneiru, yu di un mama hulandes-oropeo i un tata boneriano. El a keda entusiasmá dia el a mira e King of the Caribbean - Windsurf World Cup, kual a tuma lugá na Boneiru na 2002. Poko despues na e edat di shete aña el a kuminsa praktika windsurf, inisialmente ku su tata i despues ku su mihó amigo Kiri Thode.surf-Magazin / Chris Pressler: Portrait Amado Vrieswijk, veröffentlicht am 13. Dezember 2013, Surf-magazin.de. Rekuperá 19 oktober 2021.

Na 2004 e ta partisipa pa promé bes na un kompetensia hubenil i na 2011 pa promé bes na kampeonato mundial. Masha lihé el ta kosechá su promé eksitonan. Amado Vrieswijk ta obtene e título di kampeon hubenil den disiplina freestyle den e kompetensia di Professional Windsurf Association (PWA) na Alemania, na 2013. Wereldkampioenen Bonaire warm onthaald, Ret Karibense, (9 oktober 2013). Rekuperá 19 oktober 2021.  Na yüni 2014 e ta viktorioso den e kampeonato mundial na Boneiru i den rankings na final di e temporada ta alkansá posishon kuater den e klasifikashon general. Den e disiplina "freestyle" e ta termina riba e terser posishon na 2015 i na 2016 ta logra su promé título di kampeon na Costa Calma, Fuenteventura (Islanan Kanaria). Durante e temporada 2016 e ta gana e eliminatorio di "single" na Sylt (Alemania), pero den final ta pèrdè kontra di e venezolano Gollito Estredo. Esaki ta ripiti atrobe durante e temporada 2017. Na e PWA World Tour Costa Brava 2018 e ta konkistá su promé título di kampeon den disiplina "foil" i ta avansa pa e terser posishon den ranking mundial di e disiplina. Logrando un serie di 7 "heats" tras di otro e ta sali ganadó di e Forsa Freestyle PWA World Cup na Sorobon (Boneiru), na 2019. Spectaculaire finaledag Forsa  PWA Freestyle World Cup, Bonaire.nu (14 april 2019). Rekuperá 19 oktober 2021. Den disiplina "freestyle" e ta titulá kampeon oropeo na Rhodos, Gresia na septèmber 2021 i dos luna despues kampeon mundial na Martigues, Fransia. Amado Vrieswijk wint European Freestyle Pro Tour, Bonaire.nu (14 september 2021). Rekuperá 19 oktober 2021. Bonairiaan Amado Vrieswijk wereldkampioen freestyle windsurfen, Bonaire.nu (21-11-2021). Rekuperá 21-11-2021.

Vrieswijk ta biba na Boneiru.

 Prestashon 
 Ranking di Kopa Mundial 
 Temporada Freestyle Slalom Foil Posishon Puntonan Posishon Puntonan Posishon Puntonan 2011 29.  3.046 -  - -  - 2012 27.  2.848 -  - -  - 2013 11.  5.443 -  - -  - 2014 4.  5.954 51.  1.725 -  - 20153. 3.969 35.  4.226 -  - 20162. 6.234 35.  4.440 -  - 20172. 1.980 25.  3.980 9.  2.830 20183. 19.500   21.  41.800   7.  29.600   20192. 29.050   32.  25.800   9.  28.500   2021 1. 10.000    19.  8.500  -  -  2022  9.  9.050  4. 20.000    -  -  2023  6.  11.361  2. 40.300    -  - 

 Kopa Mundial 
Vrieswijk a logra pa subi e podio dies biaha, di kual dos biaha pa e di tres luga, kuater biaha di dos luga i kuater biaha komo ganado.thumb|260px|Amado Vrieswijk den freestyle na Sylt

 Fecha Luga  Pais Disiplina 01.08.2016 – 07.08.2016  Costa Calma  Spaña  Freestyle 05.06.2018 – 10.06.2018  Sant Pere Pescador  Spaña  Foil 09.04.2019 – 13.04.2019  Kralendijk  Boneiru  Freestyle 27.09.2019 – 06.10.2019  Sylt  Alemania  Freestyle 12.11.2021 – 21.11.2021  Marignane  Fransia  Freestyle 23.09.2022 – 03.10.2022  Sylt  Alemania  Slalom 10.11.2023 – 14.11.2023  Yokosuka  Hapon  Slalom

 Otro título 
 2013 - PWA kampeon mundial freestyle (kategoria hubenil) 2013PWA: Profil von Amado Vrieswijk, PWAWorldTour.com. Rekuperá 19 oktober 2021.
 2015 - EFPT- ganadó (kampeon oropeo)EFPT: Overall Ranking 2015, EFPT.net. Rekuperá 19 oktober 2021.
 2021 - EFPT- ganadó (kampeon oropeo freestyle)

 Link eksterno 
  Wèpsait di Amado Vrieswijk (ingles)
 Facebookpagina (ingles)
 Profil riba PWA World Tour
 Windsurfers: Entrevista ku Vrieswijk (alemán)

Category:Hende
Category:Windsurfing
Category:Boneiru